open-index/open-wikipedia-markdown huggingface dataset:
Ալեխանդրո Ագուստին Լանուսսե

**Ալեխանդրո Ագուստին Լանուսսե** (. ), արգենտինացի ռազմական գործիչ, ով 1971 թվականի մարտի 22-ից -1973 թվականի մայիսի 25-ը  փաստացի զբաղեցրել է Արգենտինայի նախագահի պաշտոնը՝ ։

## Կենսագրություն
1938 թվականին ավարտել է ռազմական ակադեմիան, գլխավորել է նախագահի էկսկորտային ստորաբաժանումը։ 1951 թվականին դատապարտվել է ցմահ ազատազրկման՝ Խուան Պերոնի կառավարության դեմ հեղափոխության փորձ կատարելու պատճառով։ Ազատ է արձակվել 1955 թվականին՝ «Ազատագրական հեղափոխություն»-ից հետո, ռազմական ապստամբություն, որը տապալել է գեներալ Պերոնի ռեժիմը և հաստատել ռազմական դիկտատուրա։ 1955-1958-ական թվականներին այս ռեժիմին էր պատկանում իշխանությունը։ 1986 թվականին նշանակվել է դեսպան Վատիկանում։ 1960 թվականին նշանակվել է բարձրագույն ռազմական ուսումնարանի տնօրենի տեղակալի պաշտոնում, իսկ որոշ ժամանակ անց՝ 1-ին զրահապատ գնդի հրամանատար։ 1962 թվականին մասնակցել է նախագահ Արտուրո Ֆրոնդիսի տապալմանը, իսկ 1966 թվականին աջակցել  գեներալ Խուան Կառլոս Օնգանիային նախագահ Արտուրո Իլիայի վտարման հարցում։ 1968 թվականին դարձել է Արգենտինայի զինված ուժերի գլխավոր հրամանատարը։

## Նախագահ
Լանուսեն դարձել է Արգենտինայի նախագահ՝ 1971 թվականին։ Իր նախագահության օրոք դիվանագիտական հարաբերություններ է հաստատել Չինաստանի հետ։ Երկրի ղեկավարման գործում մշտապես դժվարությունների  է հանդիպել կապված ընդիմության ակտիվության աճի հետ։ Շատ քաղաքական հակառակորդներ գտնվում էին հսկողության տակ, և Լանուսեն որոշեց համագործակցել Մոնտոներոսի հետ։ 1971 թվականի օգոստոսի 22-ին որոշ քաղբանտարկյալներ փախուստի փորձ են կատարել Պատագոնիայում գտնվող Ռոսոն ռազմածովային բազայից, որի պատճառով առանց դատի և հետաքննության դատապարտվել են մահապատժի։ 1973 թվականին կայացած նախագահական ընտրություններում հաղթել է Էկտոր Կամպորան։

## Նախագահությունից հետո
1985 թվականին Լանուսսեն հրատարակաել իր ինքնակենսագրականը, որտեղ դատպարտել է մարդու իրավունքների խախտումները, որոնք տեղ էին գտել «Կեղտոտ պատերազմ»-ի ժամանակ:1994 թվականին տնային կալանքի տակ է առնվել նախագահ Կառլոս Մենեմային քննադատելու պատճառով։

## Ծանոթագրություններ

## Արտաքին հղումներ
* Testimonio del ex-presidente Alejandro Lanusse en el Juicio a las Juntas
* Presidente (de facto) Alejandro Agustín Lanusse
* Alejandro Agustín Lanusse — Presidente de la República Argentina 

Կատեգորիա:Արգենտինայի նախագահներ
Կատեգորիա:Արգենտինացի ռազմական գործիչներ
Կատեգորիա:Արգենտինայի քաղաքական գործիչներ
Կատեգորիա:Անձինք նամականիշերի վրա
Միշել Ուիլյամս

**Միշել Ինգրիդ Ուիլյամս** (, )՝ ամերիկացի դերասանուհի։ Արժանացել է «Ոսկե գլոբուս» մրցանակի, չորս անգամ առաջադրվել է «Օսկար» մրցանակի և մեկ անգամ «BAFTA», «Տոնի» մրցանակների համար։

## Կենսագրություն
Միշել Ուիլյամսը ծնվել է Կալիսպելլ քաղաքում (Մոնտանա, ԱՄՆ) Կարլի Սվենսոնի և Լարրի Ուիլյամսի ընտանիքում։ Մայրը տնային տնտեսուհի էր, հայրը՝ հայտնի առևտրական։ Միշելն ունի նորվեգական արմատներ։ Երբ 9 տարեկան էր, ընտանիքը տեղափոխվում է Սան Դիեգո, և Միշելը սկսում է հետաքրքրվել դերասանական արվեստով։

## Կարիերա
15 տարեկան Միշելը թողել է ուսումը, որպեսզի սկսի իր դերասանական կարիերան «Դոուսոնի ծովախորշը» սերիալում։ Մինչ այդ նա ստացել է ոչ մեծ դեր «Անհատ» և «Լեսի» ֆիլմերում.։

Չնայած ի սկզբանե Ուիլյամսը նկարահանվել է հիմնականում երիտասարդական կատակերգությունում, հետագայում նրան սկսել են հաճախ հրավիրել անկախ կինոյի դերերում նկարահանման համար, օրինակ՝ «Կայարանի տեսուչը» և «Երկրի հարստությունը»։ «Վենդի և Լյուսի» ֆիլմի դերի համար նա առաջադրվել է «Անկախ ոգի» մրցանակի։ «Սապատավոր լեռը» ֆիլմում դերի համար Ուիլյամսը առաջին անգամ առաջադրվել է «Օսկար» և «Ոսկե գլոբուս» մրցանակների։

2010 թվականից սկսած ամերիկացի հայտնի ռեժիսոր Մարտին Սկորսեզեի Անիծվածների կղզի ֆիլմը վարձույթի է դուրս եկել, որում Միշելը խաղացել է հոգեբուժական հիվանդանոցի հիվանդի դեր, որի ամուսնու՝ ԱՄՆ մարշալ Էնդրյու Լեդդիսի դերում հանդես է եկել Լեոնարդո ԴիԿապրիոն։ 2011 թվականին նա նորից առաջադրվել է «Օսկար» և «Ոսկե Գլոբուս» մրցանակների՝ «Վալենտինկա» ֆիլմում՝ որպես լավագույն դերասանուհի։

Մեկ շաբաթ Մերլինի հետ դրամայում Մերիլին Մոնրոյի դերակատարման համար արժանացել է «Ոսկե գլոբուս», «Օսկար» և «BAFTA» մրցանակների։

2013 թվականի հուլիսին Միշել Ուիլյամսը դարձել է Louis Vuitton ընկերության պայուսակների աշուն-ձմեռ հավաքածուի գովազդային դեմքը։

## Անձնական կյանք
2004 թվականին Ուիլյամսը  «Սապատավոր լեռը» ֆիլմի նկարահանումների ժամանակ, ծանոթանում է դերասան Հիթ Լեդջերի հետ, և նրանք սկսում են հանդիպել։ 2005 թվականի հոկտեմբերի 28-ին ծնվել է նրանց աղջիկ՝ Մաթիլդա Ռոուզ Լեդջերը։ 2007 թվականի սեպտեմբերին զույգը հայտնել է իրենց բաժանության մասին։ 2008 թվականի հունվարին, Լեդջերի մահից հետո Ուիլյամն ու դուստրը հայտնվում են մամուլի ուշադրության կենտրոնում և հաճախ ենթարկվում են պապարացիների հետապնդման։ Ուիլյամսը հազվադեպ է հարցազրույց տալիս մինչև 2009 թվականը։

2008 թվականի հուլիսին Ուիլյամսը սկսել է հանդիպել ռեժիսոր Սպայկ Ջոնզի հետ, ում հետ ծանոթացել էր «Նյու Յորք, Նյու Յորք» ֆիլմի նկարահանումների ժամանակ։ Նրանք բաժանվել են 2009 թվականի սեպտեմբերին, և Ուիլյամսը հայտնել է իրենց հարաբերությունների «անհնարինության» մասին։

2018 թվականին հուլիսին Ուիլյամն ամուսնացել է երաժիշտ Ֆիլ Էլվերումի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ում ծնվածներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Աուդիոգիրք կարդացողներ
Իեն Չեն (դերասան)

**Իան Չեն**, (, ), ամերիկացի դերասան։ 2014 թվականից նկարահանվում է «Fresh Off the Boat» երգիծական հեռուստասերիալում։

## Կարիերա
2016 թվականի հունիսին նկարահանվել է Էրիկ Նամի «Into You» երգի տեսահոլովակում։ 2017 թվականին ընտրվել է Շազամ ֆիլմում մարմնավորելու համար։

## Ֆիլմագրություն
### Հեռուստատեսություն

### Ֆիլմ

## Մրցանակներ և առաջադրումներ

## Անձնական կյանք
Չենը իրենից փոքր եղբայր ունի և սահուն խոսում է մանդարին։

Նա Minecraft֊ի մեծ երկրպագու է։

Նա նաև երգում է և խմբում կիթառ է նվագում։

## Ծանոթագրություններ

## Արտաքին հղումներ
* 

Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հեռուստատեսային դերասաններ
Աննա Կարենինա (ֆիլմ-բալետ, 1974)

**Աննա Կարենինա** (), 1974 թվականի ֆիլմ-բալետ՝ բեմադրված Լև Տոլստոյի համանուն վեպի հիման վրա։ Ֆիլմը հիմնված էր Ռ. Շչեդրինի բալետի վրա, որի պրեմիերան կայացել էր 1972 թվականին՝ Մեծ թատրոնում։

Լիբրետոն գրել է Բորիս Լվով-Անոխինը, «Աննա Կարենինա» ֆիլմ-բալետի հեղինակն է Մարգարիտա Պիլիխինան։ Խարը

բեմադրել են Նատալիա Ռիժենկոն, Վիկտոր Սմիռնով-Գոլովանովը և Մ Պլիսեցկայան։ Դեկորացիաներն ու հագուստներն ստեղծել է Վալերի Լևենտալը։ Մեծ թատրոնի նվագախումբը ղեկավարել է դիրիժոր Յուրի Սիմոնովը։

## Դերերում
* Մայա Պլիսեցկայա — *Աննա Կարենինա*
* Ալեքսանդր Գորդունով — *Ալեքսեյ Վռոնսկի*
* Վլադիմիր Տիխոնով — *Կարենին, Աննայի ամուսինը*
* Նինա Սոռոկինա — *Կիտի*
* Մարիաննա Սեդովա  — *Բետսի Տվերսկայա*
* Ա. Լավրենյուկ — *Տվերսկոյ*
*Ս. Ռադչենկո— *Տուշկևիչ*
* Յուրի Վլադիմիրով — *կայարանի տեսուչ *

Սերյոժա Կարենինի դերում հանդես է եկել երեքամյա Աննա Պլիսեցկայան՝ բալետմաստեր Ալեքսանդր Պլիսեցկու և բալետի պարուհի Մարիաննա Սեդովայի դուստրը, որը ենթագրերում հիշատակված է որպես Ա. Սեդով։

## Հետաքրքիր փաստեր
Ֆիլմը նկարահանել է ճանաչված վարպետ Վալենտին Պիգանովը, ով առաջին անգամ ֆիլմի տեսախցիկի համար օգտագործել է պրոֆեսիոնալ ոսպնյակներ և ֆիլտրեր, այդ ժամանակ հետարտադրություն չի եղել։

Գոյություն ունի մի լեգենդ, ըստ որի՝ Աննա Պլիսեցկայան, որը կատարել է փոքրիկ Սերգեյ Կարենինայի դերը, իր անունը ստացել է այդ բալետից։ Այսպես, Մայա Պլիսեցկայան իր հուշերում գրել է.

Մայա Պլիսեցկայայի՝ բեմադրության ընթացքում կրած հագուստները մոդելավորել և կարել է Պիեռ Կարդենը։

Ռոդիոն Շեդրինի ծննդյան 75-ամյակին նրան նվիրվել է տորթ, որի վրա հրուշակագործներըը շոկոլադով պատկերել են «Աննա Կարենինա» բալետի պարտիտուրան։

## Ծանոթագրություններ

Կատեգորիա:1970-ականների խորհրդային ֆիլմեր
Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Էրիմանթոսյան վարազ

**Էրիմանթոսյան վարազ** (), առեղծվածային ուժի տեր հրեշավոր վարազ հին հունական դիցաբանությունում, որը հաստատված լինելով Էրիմանթոս լեռան վրա, ամայացրել է շրջակայքում գտնվող Պսոփիս քաղաքը՝ չխնայելով անգամ մարդկանց։ Ըստ առասպելի՝ էրիմանթոսյան մոլեգին վարազը երկիր է ուղարկվել Զևսի ապօրինի որդու դեմ չարացած Հերա աստվածուհու կողմից։

Միկենեի արքա Էվրիսթևսի հրամանով հերոս Հերակլեսը ժամանել է Էրիմանթոս և սպանել վարազին՝ իրագործելով նշանավոր տասներկու սխրագործություններից մեկը։

## Քիրոնի մահ
Էվրիսթևսի հրամանով Հերակլեսը ճանապարհ է ընկնում դեպի Էրիմանթոս լեռը և ճանապարհին այցելում իմաստուն կենտավրոս Փալոսին։ Փալոսը Հերակլեսին գինի է հյուրասիրում և խնջույք կազմակերպում նրա պատվին։ Գինու անուշաբույր բուրմունքը հասնում է մյուս կենտավրոսներին, և վերջիններս կատաղած հարձակվում են Հերակլեսի և Փալոսի վրա։ Զայրութի պատճառն այն էր, որ գինին պատկանում էր բոլոր կենտավրոսներին, այլ ոչ թե միայն Փալոսին։ Հերակլեսն առանց որևէ վայրկյան հապաղելու մարտի է բռնկվում կենտավրոսների դեմ և սկսում նետահարել վերջիններիս։

Նրանք ապաստանում են Հերակլեսի ընկերոջ՝ իմաստագույն կենտավրոս Քիրոնի մոտ։ Հերակլեսը գնում է Քիրոնի տուն և վերստին սկսում նետահարել նրանց, բայց պատահաբար Հերակլեսի մահացու նետը խոցում է Քիրոնին։ Նետի թույնը ներծծվում է նրա մարմնի մեջ և վերջինիս դատապարտում տանջանքներով մահվան։ Շուտով նա ստիպված իջնում է Հադեսի խավարչտին թագավորություն։

## Հերակլեսի հինգերորդ սխրանք
Ընկերոջ տառապանքներից վշտացած Հերակլեսը անմիջապես ուղևորվում է Էրիմանթոս լեռան ուղղությամբ՝ վարազին գտնելու։ Ապա նա գոչյուններով դուրս է կանչում սաղարթախիտ անտառների մեջ պատսպարված կատաղի գազանին և քշում նրան դեպի դեպի խորախոր ձյունը։ Շուտով վարազն ամբողջովին մխրճվում է լեռնալանջերի հավերժական ձյան մեջ և սատկում։ Դրանից հետո Հերակլեսը վարազի անշնչացած մարմինը կապում է և հասցնում Միկենք՝ Էվրիսթևսին ապացուցելու համար։

## Տես նաև

* Հերակլեսի սխրագործություններ

## Ծանոթագրություններ

Կատեգորիա:Հերակլես
Կատեգորիա:Հին հունական դիցաբանության հրեշներ
Միխայիլ Սադովսկի

**Միխայիլ Պրովիչ Սադովսկի** (, ), ռուսական թատրոնի դերասան։

## Կենսագրություն
Նրա հայրը՝ Պրով Սադովսկին, եղել է Փոքր թատրոնի դերասան։

Ամուսնացել է դերասանուհի Օլգա Օսիպովնա Սադովսկու հետ։ 1872 թվականին ընտանիքում ծնվել է դուստրը՝ ապագա դերասանուհի Էլիզավետա Միխայլովնան։ 1874 թվականին ծնվել է որդին՝ ապագա դերասան Պրով Սադովսկի կրտսերը։ 1878 թվականին ծնվել է Միխայիլ Միխայիլովիչ Սադովսկին (ավագ)։ 1869 թվականին Միխայիլ Պրովիչը ելույթ է ունեցել Փոքր թատրոնի բեմում։ Նրա խաղացանկում անմիջապես տեղ են զբաղեցրել Ալեքսանդր Օստրովսկու պիեսները։ 1870 թվականին Միխայիլ Սադովսկին ընդունվել է Փոքր թատրոնի թատերախումբ։

Միխայիլ Սադովսկին հրաշալի մեկնաբանել է դրամատուրգ Օստրովսկուն և խաղացել է նրա պիեսներում ավելի քանի 60 դեր։

## Գործունեություն
### Դերերը թատրոնում
* 1867՝ «Խումար ուրիշի խնջույքին» Ալեքսանդր Օստրովսկի

#### Փոքր թատրոն
* 1869՝ «Մեր մարդիկ են՝ կհարվարվենք» Ալեքսանդր Օստրովսկի, *Պոդխալյուզին*
* 1869՝ «Ծանր օրեր» Ալեքսանդր Օստրովսկի, *Անդրեյ Բրուսկով*
* 1869՝ «Ջերմ սիրտ» Ալեքսանդր Օստրովսկի, *Վասյա Շուստրի*
* 1869՝ «Ուրիշի սահնակը մի նստիր» Ալեքսանդր Օստրովսկի, *Բորոդկին*
* 1871՝ «ԱՆտառ» Ալեքսանդր Օստրովսկի, *Բուլանով*
* 1874՝ «Վաստակած հաց» Ալեքսանդր Օստրովսկի, *Գրունցով*
* 1875՝ «Գայլեր և ոչխարներ» Ալեքսանդր Օստրովսկի, *Մուրզավեցկի*
* 1876՝ «Ճշմարտությունը լավ է, երջանկությունն՝ ավելի լավ» Ալեքսանդր Օստրովսկի, *Մուխոյարով*
* 1877՝ «Բելուգինի հարսանիքը» Ալեքսանդր Օստրովսկի և Սոլովյով, *Անդրեյ Բելուգին*
* 1878՝ «Անօժիտը» Ալեքսանդր Օստրովսկի, *Կարանդիշև*
* 1879՝ «Սիրտը քար չէ» Ալեքսանդր Օստրովսկի,*Կոնստանտին Կարկունով*

## Ծանոթագրություններ

## Տես նաև
* Սադովսկիներ

Կատեգորիա:Ռուս դերասաններ
Capitol Records

**Capitol Records**, ամերիկյան *[[Universal Music Group]]*-ին պատկանող ձայնագրման լեյբլ։ Այն ստեղծվել է ԱՄՆ-ում, 1942 թվականին, որպես *[[West Coast of the United States|West Coast]]* ձայնագրման ընկերության առաջին լեյբլ` Ջոնի Մերքերի, Բադդի Դիզլևայի և Գլեն Ուոլեքսի կողմից։ 1955 թվականին այն սեփականաշնորհվել է *[[EMI]]* ձայնագրման լեյբլի կողմից։ Հետագայում, 2012 թվականին *[[EMI]]* ընկերությունը սեփականաշնորհվել է *[[Universal Music Group]]* ընկերության կողմից։ Մեկ տարի անց ընկերությունը միանում է *Capitol*-ին, և *Capitol Music Group* ընկերությունը դառնում է *[[Universal Music Group]]* ընկերության մի մասը։ *Capitol Records* ձայնագրման լեյբլի աշխատասենյակը գտնվում է Հոլիվուդում։ Այն ճանաչված է որպես Կալիֆոռնիայի խորհրդանիշ։

Լեյբլի հետ համատեղ համագործակցում են արտիստներ, ինչպիսիք են Փոլ ՄաքՔարթնին, Մերի Ջեյ Բլայջը, Քեթի Փերրին, *[[Avenged Sevenfold]]*-ը, *[[5 Seconds of Summer]]*-ը, Թորի Քելլին, Սեմ Սմիթը, Թրոյ Սիվանը և այլն։

## Պատմություն
### 1940-ականներ
*Capitol Records*-ը հիմնադրվել է 1942 թվականին երգահան Ջոննի Մերքերի, պրոդյուսեր Բադդի ԴեՍիլվայի, ով նաև ֆինանսական օգնություն էր տրամադրում երգի հեղինակին և Գլեն Ուոլեքսի հետ համատեղ. վերջինս *[[Wallichs Music City]]* ընկերության հիմնադիրն էր։ Ձայնագրման լեյբլ բացելու գաղափարը Մերքերինն էր, որը ծագել էր Հարոլդ Արլենի և Բոբբի Շերվուդի հետ գոլֆ խաղալու ժամանակ։ 1941 թվականից սկսած Մերքերը սկսում է զբաղվել երգահանությամբ, որը մեծ հաջողություններ է բերում նրան։ Ապա Մերքերը Ուոլեքսին ներկայացնում է գաղափարը, երբ վերջինս այցելել էր նրա ձայնագրման ստուդիա։  Ուոլեքսը համաձայնվում է համագործակցել Մերքերի հետ։ 1942 թվականի փետրվարի 2-ին Մերքերը և Ուոլեքսը հանդիպում են ԴեՍիլվայի հետ Հոլիվուդի ռեստորաններից մեկում և միասին քննարկում են *[[Paramount Pictures]]* ընկերությունից ներդրում ստանալու հարցը։ Չնայած ԴեՍիլվան մերժում է նրանց, սակայն նա ֆինանսավորում է նրանց ընկերությանը մոտ 15,000 դոլլարով։ 1942 թվականի մարտի 27-ին նրանց համագործակցության արդյունքում ստեղծվում է *[[Liberty Records]]*-ը, որը հետագայում պաշտոնապես անվանափոխվում է *Capitol Records*-ի (1942 թվական)։ Իսկ 1942 թվականի ապրիլից ձայնագրման լեյբլն արդեն սկսել էր համագործակցել հայտնի արվեստագետների հետ։

## Ծանոթագրություններ

Կատեգորիա:1942 հիմնադրումներ
Կատեգորիա:Ձայնագրման լեյբլներ
Հայելի վարուց (4706)

**Հայելի վարուց** (4706), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4706 թվի տակ։ Ձեռագիրը գրվել է 1711 թվականին Յակոբ Բաղիշեցի գրչի կողմից՝ Կտուց անապատում։ Ծաղկողը և կազմողը ենթադրաբար Տէր Հայրապետն է։ Ստացողը եղել է Սարգիս Բաղիշեցին։ Գրված է թղթի վրա, որը ունի 41X26 չափս։ Ձեռագիրը կազմված է 461 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 55բ, 162ա, 328ա, 451բ, 459բ և այլուր, հետագայի՝ 459բ, 461բ (1884թ.), 398ա (1904թ.):

## Ծանոթագրություններ

Կատեգորիա:Մատենադարանի ձեռագրեր
Ալիմիա

thumb|left|250px|Կղզու ափին
**Ալիմիա** կամ **Ալիմնիա** (), կղզի Եգեյան ծովում, պատկանում է Հունաստանին։ Մտնում է Դոդեկանեսի (Հարավային Սպորադներ) կղզեխմբի մեջ։ Ալիմիան գտնվում է Հռոդոս և Խալկի կղզիների միջև։ Կղզին զբաղեցնում է 7,6 կմ² տարածք։ Կղզու ամենաբարձր կետը գտնվում է ծովի մակարդակից 274 մետր բարձրության վրա։ Համաձայն 2001 թվականի մարդահամարի, կղզին անմարդաբնակ է։

Ալիմիան հելլենիստական ժամանակաշրջանում ծաղկում էր այնքան ժամանակ, մինչ կղզու վրա հույներին փոխարինեցին հռոմեացիները։ Հետո, 1475 թվականին, կղզում բնակեցված էր ասպետներով։ Կղզու ափին հայտնաբերվել են հռոմեական դամբարաններ և հին պատեր, ինչպես նաև պահպանվել են վաղ քրիստոնեական բազիլիկների հիմքեր։ Երկրորդ համաշխարհային պատերազմից հետո կղզու խորքերում գտնվող գյուղը ցավալի վիճակում էր։ 1944 թվականին բնակչության տեղահանությունից հետո կղզին դարձավ անմարդաբնակ։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Դոդեկանեսյան կղզիներ
Կատեգորիա:Եգեյան ծովի կղզիներ
Կատեգորիա:Հունաստանի կղզիներ
Սեմ Մորսի

**Սեմ Սայեդ Մորսի** (, ), եգիպտացի ֆուտբոլիստ, «Ուիգան Ատլետիկ» ակումբի և Եգիպտոսի հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կրիերա
thumb|left|190px|Մորսին «Պորտ Վեյլ» ակումբի կազմում
Մորսին ծնվել է Վուլվերհեմպտոն քաղաքում՝ անգլիացու և եգիպտացու ընտանիքում։ Նա իր կարիերան սկսել է «Վուլվերհեմպտոն Ուոնդերերս» ակումբում։ 2008 թվականին Սեմը տեղափոխվել է «Պորտ Վեյս» ակումբի երիտասարդական կազմ։ 2010 թվականի փետրվարի 23-ին «Լինքոլն Սիթի» ակումբի դեմ խաղի ժամանակ, Սեմը նշել է իր նորամուտը Անգլիայի երկրորդ լիգայում։ 2011 թվականի փետրվարի 22-ին «Ստիվենիջ» ակումբի դեմ խաղի ժամանակ, նա խփել է իր առաջին գոլը՝ «Պորտ Վեյլ» ակումբի կազմում։ 2013 թվականի ամռանը Սեմը տեղափոխվել է «Չեստերֆիլդ» ակումբ։ Օգոստոսի 3-ին «Բերի» ակումբի դեմ խաղի ժամանակ, նա իր նորամուտն է նշել նոր ակումբում։ 2014 թվականի փետրվարի 1-ին «Բրիստոլ Ռովերս» ակումբի դեմ խաղի ժամանակ, Սեմը «Չեստերֆիլդ» ակումբի կազմում խփել է իր առաջին գոլը։ Նա իր նորամուտային մրցաշրջանում թիմին օգնել է դուրս գալ մինչև բարձրագույն դիվիզիոն։ Օգոստոսի 9-ին «Լեյտոն Օրիենտ» ակումբի դեմ խաղի ժամանակ, նա նշել է իր նորամուտը Անգլիայի առաջին լիգայում։

2016 թվականի սկզբին Սեմը պայմանագիր է կնքել «Ուիգան Ատլետիկ» ակումբի հետ։ Հունվարի 30-ին, իր նախկին «Պորտ Վեյլ» ակումբի դեմ խաղի ժամանակ, նա նշել է իր նորամուտը նոր թիմի կազմում։ Մարտի 25-ին «Սուինդոն Թաուն» ակումբի դեմ խաղի ժամանակ, Սեմը «Ուիգան Ատլետիկ» ակումբի կազմում խփել է իր առաջին գոլը։ Մրցաշրջանի արդյունքներով թիմը դուրս է եկել ավելի բարձրագույն դիվիզիոն։

2016 թվականին Սեմը վարձավճարային հիմունքներով տեղափոխվել է «Բարնսլի» ակումբ։ Սեպտեմբերի 10-ին «Պրեստոն Նորտ Էդն» ակումբի դեմ խաղի ժամանակ, նա նշել է իր նորամոտն առաջնությունում։ Վարձավճարի ավարտից հետո Սեմը վերադարձել է «Ուիգան Ատլետիկ» ակումբ։

## Միջազգային կարիերա
Սեմը ծնվել է Անգլիայում, սակայն հանդես է գալիս Եգիպտոսի հավաքականի կազմում։ 2016 թվականի օգոստոսի 30-ին Գվինեայի հավաքականի դեմ ընկերական խաղի ժամանակ, նա նշել է իր նորամուտը Եգիպտոսի հավաքականում։

2018 թվականին Ռուսաստանում Սեմը մասնակցել է կայացած աշխարհի առաջնությանը։ Մրցաշարում նա մասնակցել է Ուրուգվայի հավաքականի դեմ խաղին։

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Sam Morsy profile 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Եգիպտացի ֆուտբոլիստներ
Կատեգորիա:Եգիպտոսի հավաքականի ֆուտբոլիստներ
Կատեգորիա:Եգիպտոսի ֆուտբոլի ազգային հավաքական
Կատեգորիա:Ուիգան Ատլետիկի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Չեստերֆիլդի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Վերադարձ (պատմվածք)

«**Վերադարձ**» (), Անդրեյ Պլատոնովի պատմվածքներից, որը առաջին անգամ հրատարակվել է 1946 թվականին «Նովի միր» ամսագրում (թիվ 10-11)՝ «Իվանովի ընտանիքը» անունով։ Տպագրությունից հետո պատմվածքը վերանայվել է հեղինակի կողմից և վերջնական անվանումով 1962 թվականին առաջին անգամ լույս է տեսել Պլատոնովի «Պատմություններ» ժողովածուում։

## Սյուժե
Հայրենական պատերազմը նոր էր ավարտվել։ Գվարդիայի կապիտան Ալեքսեյ Իվանովը զորացրվում է։ Կայարնում նա հանդիպում է Մաշա անունով մի աղջկա, միասին նստում են գնացք և մեկնում։ Երկու օր անց գնացքը ժամանում է Մաշայի հայրենի քաղաք։ Իվանովը որոշում է մի քանի օր մնալ նրա հետ։ Հետո նա գնում է տուն, որտեղ նրան սպասում էին կինը՝ Լյուբով Վասիլիևնան, որդին՝ Պետյան (12 տարեկան) և դուստր Նաստյան։ Հայրը նրանց չէր տեսել չորս տարի։ Պետյան տնօրինում է ամբողջ տնտեսությունը, հայրն աշխատում է որդու մոտ։ Ալեքսեյը զգում է, որ չի կարողանում լիարժեք ուրախանալ իր վերադարձի համար, նա իր և ընտանիքի միջև անհաղթահարելի խոչընդոտ է զգում։ Ալեքսեյը նաև իմանում է, որ մինչ նա պատերազմում էր, իր կնոջը և երեխաներին ամեն կերպ օգնում էր Սիմոն Եվսեևիչը, որի կնոջը և երեխաներին գերմանացիները սպանել էին։ Ալեքսեյը կասկածում է կնոջը դավաճանության մեջ։ Գիշերը Իվանովը փորձում է իր կասկածները հայտնել կնոջը։ Լյուբով Վասիլևնան պատմում է իր ամուսնուն, որ նա միայն սպասում էր նրան, խուսափելով այլ մարդկանցից։ Նա նշում է, որ իր և Սեմիոն Եվսեևիչին միջև ոչինչ չկա։ Այս բացատրությունը վերածվում է մեծ վեճի, և պարզվում, որ Պետյան այդքան ժամանակ ներկա էր ամուսնու և կնոջ միջև ծավալված վեճին։ Նա խղճում էր իր մորը։ Պետյան միջամտեց վեճին, պաշտպանում մորը և պատմեց իր հորը, թե ինչ է մտածում հոր մասին։ Ալեքսեյ Ալեքսեևիչը ցնցված էր այն ամենից ինչ լսեց. «Այ քեզ շան տղա», մտածեց նա որդու մասին։ Հաջորդ օրը Ալեքսեյը գնում կայարան, գնացք նստում, ցանկանում մեկնել ռազմաճակատում ծանոթացած Մաշայի մոտ։ Անցնելով իր տան կողքի խաչմերուկը, տեսնում է գնացքի հետևից վազող իր երեխաններին։ Իվանովը իջնում է գնացքից։

## Քննադատություն
Իվանովների ընտանիքը հրապարակումը սովետական գրական քննադատության կողմից սուր արձագանքների է արժանացել։ Գրական թերթի գլխավոր խմբագիր Վլադիմիր Յերմիլովը պատմվածքը անվանել է «սովետական ժողովրդի դեմ ուղղված ստոր զրպարտություն», իսկ Գրողների միության նախագահ Ալեքսանդր Ֆադեևը, «Պրավդա» թերթի էջերում այն անվանում է «հասարակ բամբասանք»։ Դրանից հետո Պլատոնովի համար փակվել է իր աշխատանքները հրապարակելու բոլոր հնարավորությունները։

## Պատմվածքի գեղարվեստական առանձնահատկություններ
Պատմվածքը համարվում է Պլատոնովի հիմնական աշխատանքներից մեկը՝ իր աշխատանքում արտացոլելով վերադարձի թեմատիկան։

## Ծանոթագրություններ

Կատեգորիա:Անդրեյ Պլատոնովի ստեղծագործություններ
Շոն Էշմոր

**Շոն Էշմոր** (, ), կանադացի դերասան, լայն հասարակությանը հայտնի է «Իքս մարդիկ» ֆիլմաշարից Սառցե մարդու () դերով։

## Մանկություն
Շոն Էշմորը ծնվել է Ռիչմոնդ քաղաքում, Բրիտանական Կոլումբիա՝ Լինդա և Ռիկա Էշմորների ընտանիքում։ Նրա մանկությունը անցել է Օնտարիո նահանգի Բրամփթոն քաղաքում, որտեղ նա սովորել է Թըրներ Ֆենթոնի դպրոցում։ Նրա երկվորյակ եղբայրը՝ Ահարոն Էշմորը նույնպես դերասան է։ Ահարոնն ու Շոնը մի քանի ֆիլմում խաղացել են երկվորյակների դերերում։ Այդուհանդերձ, նրանք հանդես են եկել նաև առանձին ֆիլմերում։ Ահարոնը փոքր-ինչ ավելի բարձրահասակ է Շոնից։ Ահարոնը նեղսրտում է՝ ասելով, որ Շոնը սովորաբար ստանում է լավ տղաների դերը, իսկ ինքը խաղում է խուլիգանների դերեր։

## Կարիերա
Շոն Էշմորի առավել հայտնի դերը եղել է Սառցե մարդու կերպարը  «Իքս մարդիկ» և նրան հաջորդող «Իքս մարդիկ 2» և «Իքս մարդիկ, Վերջին մարտը» ֆիլմերում։ Չնայած այն բանին, որ ֆիլմի տարբեր մասերում երկրորդական կերպարների մեծ մասը խաղացել են տարբեր դերասաններ, Շոն Էշմորը նկարահանվել է բոլոր ֆիլմերում, քանի որ առաջին մասում նա կերպարանավորել էր գլխավոր հերոսին՝ ի տարբերություն «Հոգու կատու» ֆիլմի, որի առաջին և երկրորդ մասերում նրա դերը երկրորդական էր։ Էշմորը նաև հնչյունավորել է Սառցե մարդու կերպարը «The Super Hero Squad Show» մուլտսերիալում։ 2014 թվականին դերասանը նկարահանվել է «Իքս մարդիկ։ Անցած ապագայի օրերը» ֆիլմում՝ դարձյալ մարմնավորելով Սառցե մարդուն։

2002 թվականին Disney Channel-ի կողմից արտադրված «Քադեդ Քելլի» ֆիլմում Էշմորը մարմնավորել է ավագ կուրսանտ Բրեդ Ռիգբիի կերպարը։ Հրավիրված է եղել «Սմոլվիլի գաղտնիքը» ֆիլմի երկու սերիաներում՝ Էրիկ Սամերսի կերպարում նկարահանվելու համար։ Հետագայում նույն հեռուստասերիալում նրա եղբայրը մարմնավորել է Ջիմի Օլսենին։

2004 թվականի դեկտեմբերին Շոն Էշմորը նկարահանվել է «Միջերկրական ծովի կախարդը» ֆիլմում՝ գլխավոր հերոսի դերում։ ֆիլմը արտադրվել է SciFi Channel-ի կողմից՝ Ուրսուլա Կրյոբեր Լե Գուինի ստեղծագործությունների հիման վրա։

## Անձնական  կյանք
2012 թվականի հուլիսի 27-ին Լոս Անջելեսում Շոն Էշմորը ամուսնացել է Դանա Ռենե Օուսդինի հետ։ 2017 թվականի հուլիսին զույգը ունեցել է որդի։ Շոնը սիրում է ժամանակ անցկացնել իր եղբոր հետ, լսել երաժշտություն, կիթառ նվագել և սնոուբորդով սահել։

## Ֆիլմագրություն

## Ծանոթագրություններ

Կատեգորիա:Կանադացի դերասաններ
Կատեգորիա:Կանադացի հեռուստատեսային դերասաններ
Կատեգորիա:Կինոպրոդյուսերներ
Կատեգորիա:Հնչյունավորողներ
Ստիմփալոսյան թռչուններ

**Ստիմփալոսյան թռչուններ** (),  հին հունական դիցաբանական գիշատիչ թռչուններ, որոնք ապրում էին Արկադիայի Ստիմփալոս քաղաքում։ Նրանց կերակրում էր Արեսը, ունեին պղնձե ճանկեր և կտուցներ, իսկ փետուրները բրոնզից էին։ Թռչունները հարձակվում էին և՛ մարդկանց, և՛ կենդանիների վրա։ Նրանց ամենաահեղ գործիքներն իրենց փետուրներն էին, որոնք թռչունները նետերի պես թափում էին գետնին։ Նրանք ուտում էին շրջապատի բերքը, և ըստ ավանդության, նաև` մարդկանց։

## Հերակլեսի 3-րդ սխրանքը

Էվրիսթևսի հանձնարարությամբ Հերակլեսը պետք է հաղթեր Ստիմփալյան թռչուններին, որոնք գրեթե ամայացրել էին Արկադիայի Ստիմփալոս քաղաքի շրջակայքը։ Այդ դժվարին հանձնարարությունը կատարելու գործում Հերակլեսին օգնության է հասնում Աթենասը։ Նա Հերակլեսին երկու պղնձե ծնծղա է տալիս և հրամայում կանգնել բարձր լեռան վրա ու հարվածել ծնծղաներին, իսկ երբ հայտնվեին թռչունները՝ նետահարել նրանց։ Դյուցազն իր մահաբեր նետերով նետահարում է թռչուններին և կոտորում նրանց։ Ողջ մնացած թռչունները հեռանում են դեպի Էվքիսյան Պոնտոս և այլևս չեն վերադառնում։

Պիսանդրոսի համաձայն, Հերակլեսը նրանց չի կոտորել, այլ ցրել է կրոտալների (ճչանակ) ձայնով։ Հերակլեսի հետ կռվում կենդանի մնացած թռչուններ թողնում են Հունաստանը` հեռանալով դեպի Սև ծովի ափերը։

## Արգոնավորդներ
Թռչունները թռել են Պոնտոսի Արետիադու կղզի (Կերասունի մոտ) և հարձակվել արգոնավորդների վրա։ Երբ արգոնավորդները ժամանել են Դիյու կղզի, թռչունները սկսել են նետել իրենց փետուրները։ Ֆինեոսի խորհրդով, նրանք վերցրել են վահաններն ու նիզակները և կուրիտեսների նման իրենց աղմուկով քշել նրանց։ Ենթադրաբար բախումը տեղի է ունեցել Արեյա կղզում։

## Ֆենտեզի
Ստիմփալոսյան թռչունները Բորիս Արկադևիչի «Աստվածային աշխարհ» գրքում ներկայացված են որպես արծվառյուծ մուտանտներ, որոնք ժամանել են պատմական այլընտրանքային տիեզերքից։

## Ծանոթագրություններ

Կատեգորիա:Հին հունական դիցաբանության էակներ
Կատեգորիա:Դիցաբանական թռչուններ
Կալյա

**Կալյա** (՝ «ձուկ»), ռուսական խոհանոցի ճաշատեսակ։ Այն ձկով կամ մսով ապուր է, որը եփում են թթու վարունգով։ Համարվում է ժամանակակից ռասոլնիկի նախատիպը։

XVIII դարի վերջերից սկսած պրոֆեսիոնալ խոհարարական գրականության մեջ հայտնաբերվել է կալյայի բաղադրատոմսեր, սակայն ճաշատեսակը շատ ավելի վաղ է հայտնվել և հիշատակվում է XVI-XVII դարերի աղբյուրներում։

Կալյան հիմնականում պատրաստվում է ճարպոտ ձկներից՝ ավելացնելով մամլած խավիար կամ մեկից ավելի ձկնկիթ։ Երբեմն կալյայի բաղադրատոմսի մեջ օգտագործում են նաև թռչնի (բադի, հավի և հավաբազեի) միս։ Թթու վարունգի փոխարեն կարելի է օգտագործել նաև կաղամբի թթու կամ աղի և կվասի խառնուրդ։ Որոշ դեպքերում կալյային ավելացնում են նաև կիտրոն։

Վլադիմիր Դալի բացատրական բառարանում կալյան նկարագրվում է որպես բորշչ, թթու վարունգով, ճակնդեղով և մսով ջրալի կերակուր, ինչպես նաև պահքի ուտեստ՝ ձկով և խավիարով։

Կալյան ունի սուր բուրմունք։ Համարվում է թանձր ապուր՝ խիտ արգանակով։ Ներկայումս կալյան կարելի է պատրաստել ծովային ձկներից, օրինակ՝ պալտուսից, երկարատամ ձկից, որոնք ունեն լավ զարգացած հիմնակմախք։

Երբ այն սկսվեց տարածվել, համարվում էր տոնական ճաշատեսակ։ Ճաշատեսակի վարպետները կոչվում էին *կալեյշիկամի* կամ *կալեյշիցամի* (կալյայի սիրահարներն ասում էին. «*Որտեղ կալյան է, այնտեղ ես եմ»*)։ Սակայն ժամանակի ընթացքում ռուսական խոհանոցում կալյան գրեթե անհետացել է, նրա տեղը զբաղեցնում է ռասոլնիկ ապուրը։ Եթե ինչ-որ տեղ պատրաստում են կալյա, ապա այն հաճախ սխալմամբ անվանում են *ձկով ռասոլնիկ*։

## Ծանոթագրություններ

## Արտաքին հղումներ
* Տավարի երիկամներով կալյայի բաղադրատոմս
* Հավի մսով կալյայի բաղադրատոմս 
* Ձկան մսով կալյայի բաղադրատոմս 

Կատեգորիա:Ռուսական խոհանոց
Կուսկուս

**Կուսկուս**  (), ցորենի ձավար, որը մավրիտանական կամ բերբերական ծագում ունեցող համանուն ճաշատեսակի հիմնական բաղադրիչն է հանդիսանում։ Պատմական կուսկուսը պատրաստել են կորեկից։ Մեր օրերում առավել տարածված է սպիտակաձավարով պատրաստվող կուսկուսը, որը ստացվում է ցորենի ամուր տեսակից։ Արտաքինից նման է կլոր բրնձի, ձավարեղենի տրամագիծը 1-2 մմ։

## Տարածվածություն
Կուսկուսը հայտնի է 13-րդ դարի պատմական աղբյուրներից։ Մավրիտանիայի, Ալժիրի, Թունիսի, Լիբիայի, Մարոկոյի հյուսիսային շրջանի հիմնական սննդամթերքներից մեկն է։ Աֆրիկայի մնացած մասերում, Ֆրանսիայում, Սիցիլիայի Տրապանի կոմունայում, Իսրայելում և Մերձավոր Արևելքի մի շարք շրջաններում  քիչ է տարածված։
1940-1950-ական թվականներին  Մավրիտանիայից հրեաների հայրենադարձությունից հետո Իսրայելում տարածվեց կուսկուսի նմանօրինակը՝ փթիթիմը, որը տարբերվում է հատիկի մեծ չափով։

## Կուսկուսը որպես ձավար
Կուսկուսի ձավարը պատրաստվում  է մանր սպիտակաձավարից, ավելի քիչ՝ այլ հատիկաբույսերից։ Սպիտակաձավարը թրջվում է ջրով, հետո ստացված զանգվածից ձևավորվում է ձավարահատիկներ, որի վրա հետո ցանում են սպիտակաձավար կամ ալյուր, որից հետո  մաղվում է։ Ամենափոքր հատիկները, որոնք անցնում են մաղի միջով, նորից թաթախվում են սպիտակաձավարով և այլն։ Ավանդաբար կուսկուսը պատրաստել են կանայք, բայց քանի որ կուսկուսի պատրաստումը աշխատատար է, այժմ կուսկուսի պատրաստումը մեքենայացվել է։

### Կուսկուսը որպես ճաշատեսակ
Կուսկուս անվանվող ճաշատեսակը ավանդաբար պատրաստվել է գոլորշու վրա և մատուցվել է խաշած մսի կամ խաշած բանջարեղենի հետ։ Դասական տարբերակ. պատրաստի կուսկուսը համեմվում է կիտրոնի հյութով և զարդարվում թարմ անանուխի տերևներով։

### Տարածված տեսակներ
* Մսով կուսկուս (առավելապես պատրաստվում է ոչխարի կամ գառան մսով), տարածված է միջերկրածովյան ափից հեռու։
* Եգիպտոսից արևմուտք գտնվող երկրներում և Ջերբա կղզում կուսկուսը պատրաստում են ձկով և ծովամթերքով։
* Հանդիպում է նաև  համեմունքներով կուսկուս, օրինակ քրքումով (այս դեպքում ձավարն ունենում է դեղին գույն)։
* Տարածված է նաև բանջարեղենով բուսական կուսկուսը։ Խաղողով, չրերով, ընկույզով պատրաստված քաղցր կուսկուսը կոչվում է մասֆուֆ։

## Կիսաեփ կուսկուս
Վաճառվում է նաև փաթեթավորված ձավարեղեն՝ շոգեհարված և չորացված կուսկուս։ Պատրաստման համար բավական է կիսաֆաբրիկատի վրա լցնել եռացրած ջուր, ամուր փակել բերանը և պահել 5 րոպե։

## Պատկերասրահ

Couscous-01.jpg|Կուսկուսի ձավար
Femme semoule couscous.jpg|Կուսկուսի պատրաստում
Couscous 001.JPG|Կուսկուսի պատրաստում


## Տես նաև
* Ձավար

## Ծանոթագրություններ

## Գրականություն

Կատեգորիա:Ալժիրական խոհանոց
Կատեգորիա:Արաբական խոհանոց
Կատեգորիա:Թունիսյան խոհանոց
Կատեգորիա:Իսրայելական խոհանոց
Կատեգորիա:Մաղրիբ
Հենութմիրե

**Հենութմիրը** (եգ․ *Ḥnw.t-mj-Rˁ*, նշանակում է «Ռայի նման»), հին եգիպտական XIX դինաստիայի կայսրուհի, Ռամզես II֊ի ութ «գլխավոր կանանցից» մեկը։

## Ծագում
Հնարավոր է, որ Հենութմիրեն եղել է Սեթի I-ի և  Թույա թագուհու դուստրը՝ Ռամզես II-ի և Տիայի քույրը։ Այս ենթադրությունը հիմնված է այն փաստի վրա, որ Սեթի I-ի կնոջ արձանի վրա, որը ներկայումս պահվում է Վատիկանում, Հենութմիրեն պատկերված է մոր կողքին։ Ի տարբերություն Տիայի, նա չի կրել «փարավոնի քույր» տիտղոսը, ինչը ստիպում է կարծել, որ նա կամ Ռամզեսի կրտսեր քույրն էր, կամ էլ նրա դուստրը։ Նրա հարազատների մասին հստակ հիշատակումներ չկան։

### Տիտղոսներ
* Գահաժառանգ արքայադուստր
* Սիրելի
* Հարավի և հյուսիսի տիկին
* Փարավոնի դուստր
* Թագավորի մեծ կին

## Կենսագրություն
Դառնալով Ռամզես II-ի «գլխավոր տիկինը»՝ Հենութմիրեն, եթե եղել է նրա դուստրը, դարձել է նրա չորրորդ կինը՝ Բենտ-Անատից, Մերիտամոնից և Նեբետտավիից հետո։ Արքայադուստրը պատկերված է Աբու-Քիրի արձանի վրա որպես Ռամզես II-ի դուստր։ Բենտ֊Անատի հետ միասին պատկերված է Հելիոպոլիսի արձանի վրա։

### Մահ
Հենութմիրեն մահացել է իր եղբոր գահակալման 40-րդ տարում և թաղված է Կայսրուհիների հովտի QV75 դամբարանում, որը դեռ հնում թալանել են։ Նրա սարկոֆագը ավելի ուշ՝ XXII դինաստիայի օրոք օգտագործվել է Հարիսիս I քուրմ-փարավոնի թաղման համար՝ Մեդինեթ Հաբուում։ Ներկայումս այն ցուցադրված է Կահիրեի եգիպտական թանգարանում։

## Զանգվածային մշակույթի մեջ
* Բրազիլական աստվածաշնչյան «Տասը պատվիրանները» հեռուստանովելում () Հենութմիրեն ներկայացված է որպես Սեթի I-ի դուստր, ով Նեղոսից հանում է մանուկ Մովսեսին։ Հենութմիրեի դերը կատարել է բրազիլացի դերասանուհի Վերա Ցիմերմանը։

## Ծանոթագրություններ

## Արտաքին հղումներ
* Հենութմիրե Թագուհի 
* ''Nos ancêtres de l’Antiquité

Կատեգորիա:Հին Եգիպտոսի թագուհիներ
Տունգուրահուա (պրովինցիա)

**Տունգուրահուա** (), Էկվադորի 24 պրովինցիաներից մեկը։ Մայրաքաղաքը Ամբատոն է։ Պրովինցիայի անունը ծագում է Տունգուրահուա հրաբխի անունից, որը գտնվում է պրովինցիայի սահմաններում։

## Բնակչություն
2011 թվականին Տունգուրահուայի բնակչությունը կազմել է 581389 մարդ։ Այդ բնակչության 10%-ը սերում են բնիկ ժողովուրդներից, իսկ 70%-ը՝ մետիսներից կամ խառը ռասաներից։ Վերջին 20%-ը սերում են աֆրիկյան, ասիական և եվրոպական ծագում ունեցող ժողովուրդներից։

## Կլիմա
Պրովինցիան ունի չոր և չափավոր կլիմա։ Ինչպես բոլոր լեռնային տարածքներում, այնպես էլ տարածաշրջանում, տիրում է այսպես կոչված միկրոկլիմա երևույթը, որում պրովինցիայի փոքր հատվածներ ստանում են մյուսներից տարբերվող կտրուկ կլիմայական պայմաններ՝ քամիների և ճնշման պատճառով։ Տունգուրահուայի ջերմաստիճանը ցերեկային ժամերին տատանվում է 14-ից 17 աստիճան ցելսիուսի միջև։ Ավելի բարձր շրջաններում ակնհայտորեն կլիմայական պայմաններն ավելի պաղ են։ Չնայած լինելով հասարակածի մոտակայքում, Կարիհուաիրազո և Չիմբորասո լեռները տարվա մեծ մասը ծածկված են ձյունով։

## Աշխարհագրություն
Պրովինցիան խիստ լեռնային է, որն ընդգրկում է Բանյոս կանտոնի մոտ գտնվող Տունգուրահուայի հրաբուխը, ինչպես նաև Կարիհուաիրազոն և Չիմբորասո հրաբուխները՝ հարավային մասում։ Բանյոսը ամենամեծ զբոսաշրջային կենտրոնն է։ Պրովինցիայի հիմնական գետը Պատատեն է, որը հոսում է արևելք՝ դեպի Ամազոնի շրջան։

## Քաղաքական բաժանում
Պրովինցիան բաժանված է 9 կանտոնների, որոնցից արևմտյանը Ամբատոն է, իսկ արևելյանը՝ Բանյոսը։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի վարչական կենտրոնը կամ մայրաքաղաքը։

## Տեսարժան վայրեր
* Ֆամիլիա ազգային պարկ
* Լլանգանատ ազգային պարկ

## Պատկերասրահ

Cotalochurch.jpg
Cusua.JPG
Iglesia de Balbanera Ecuador594.jpg
Volcán Tungurahua.jpg


## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Էկվադորի նահանգներ
Դիդիե Բուրդոն

**Դիդիե Բուրդոն** (, ), ֆրանսիացի դերասան, սցենարիստ և կինոռեժիսոր։ «Սեզար» մրցանակի դափնեկիր։

## Կենսագրություն
Ծնվել է 1959 թվականի հունվարի 23-ին Ալժիրում։ Դիդիեի ընտանիքն ապրել է Փարիզում, Մյուլուզում և Բիարիցում, իսկ հոր աշխատանքի հետ կապված, ավելի ուշ տեղափոխվում են  Սեն Ժերմեն ան Լե քաղաք։

Դիդիե Բուրդոնն ավարտել է Դրամատիկական արվեստի ազգային բարձրագույն ակադեմիան Փարիզում։ Նա իր դերասանական կարիերան սկսել է 1970-ականների վերջին և 80-ականների սկզբին՝ խաղալով թատերական ներկայացումներում։

## Կարիերա
1996 թվականին Բուրդոնն արժանացել է ֆրանսիական կինոյի ամենահայտնի «Սեզար» մրցանակին՝ լավագույն դեբյուտային ֆիլմի անվանակարգում։

2006 թվականին թողարկվեց «Մադեմ Իրմա» կատակերգությունը։ Դիդիե Բուրդոնն այս ֆիլմում հանդես է եկել որպես սցենարիստ և ռեժիսոր։

Կինը` Մարի Սանդրա Բադին Դուրանն է։ Դերասանն ունի երեք երեխա։

Դերասանը հիմնականում խաղում է կատակերգություններում, դրամա ֆիլմերում և մելոդրամաներում։

## Հատընտիր ֆիլմացանկ
* «Խոստումներ լուսաբացին» (2017)
* «Հրաշալի փոխանակում» (2015)
*«Երեք եղբայր, վերադարձ» (2014)
*«15 օր ուրիշ աշխարհում» (2013)
* «Ջեկը կանանց թագավորությունում» (2013)
* «Լավ տարի» (2006)

## Ծանոթագրություններ

## Արտաքին հղումներ
* Some Place Else at Eurochannel

Կատեգորիա:«Սեզար» մրցանակի դափնեկիրներ
Կատեգորիա:Կինոպրոդյուսերներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Աուդիոգիրք կարդացողներ
Արիադնե

**Արիադնե** (), առասպելական կերպար հին հունական դիցաբանությունում, Կրետեի թագավոր Մինոսի և Պասիֆայի դուստրը, որի անունը հիշատակված է Հոմերոսի «Իլիականը» հայտնի աշխատությունում։ Արիադնեի պատմությունը գրի է առել Նեստորը՝ իր «Կիպրիա» նշանավոր էպոսում։

## Արիադնեի կծիկ
Մինոսյան քաղաքակրթության սկզբնական շրջանում՝ Կրետեի ծովապետության զորեղության օրոք, Մինոս թագավորն իր բազմաթիվ զորքով ներխուժում է Աթենական պոլիս, և քաղաքի բնակիչները ստիպված են լինում ինը տարին մեկ անգամ յոթ երիտասարդ և յոթ օրիորդ ուղարկել Կրետե կղզի։ Մինոսը տալիս էր նրանց ցլի գլխով և մարդու մարմնով մի հսկայի, որին կոչում էին Մինոտավրոս։ Ահռելի հսկան, որ Մինոսի որդին էր, միանգամից խժռում էր ուղարկվածներին։ Մինոտավրոսն ապրում էր մի աժդահա դղյակում, որն էլ իր հերթին գտնվում էր խճճված սենյակներով մի լաբիրինթոսում։ Ով մտնում էր լաբիրինթոս, այլևս չէր վերադառնում, իսկ Մինոտավրոսը վերջ էր տալիս նրանց գոյությանը։

Աթենացի հերոս Թեսևսը որոշում է սպանել Մինոտավրոսին (Արիադնեի հարազատ եղբորը) և այդ իսկ նպատակով ճանապարհ է բռնում դեպի Կրետե։ Անզուգական գեղեցկության տեր Արիադնեին ևս ցանկանում էր վերջ տալ այդ տկարամիտ սովորությանը և այդ իսկ պատճառով ծանոթանում է Թեսևսի հետ։ Արիադնեն ցույց է տալիս լաբիրինթոսի տեղը և մի կծիկ թել տալիս վերջինիս՝ ետվերադարձի ճանապարհը նշմարելու համար։ Ներս մտնելուց Թեսևսն ամրացնում է թելը լաբիրինթոսի դռանը, և երբ նրանք հասնում են Մինոտավրոսի մոտ, Թեսևսը սպանում է նրան, և թելի օգնությամբ նա հավաքում է մնացած երիտասարդներին և օրիորդներին, ու թելը բռնած դուրս գալիս այնտեղից։

## Թեսևսի փախուստ և Արիադնեի ամուսնություն
Այս հերոսական քայլից հետո Արիադնեն սիրահարվում է Թեսևսին։ Նրանք միասին Կրետեից ուղևորվում են Նաքսոս՝ նպատակ ունենալով այնտեղից ուղևորվել դեպի Աթենք։ Սակայն գիշերը Թեսևսի երազում գալիս է հունական դիցարանի գլխավոր աստվածներից մեկը՝ Դիոնիսոսը, որը հորդորում է հեռու մնալ Արիադնեին, քանի որ նրանք ծնվել են իրար հետ լինելու համար։

Լսելով օլիմպիական աստծո հորդորը՝ Թեսևսը քնած ժամանակ լքում է Արիադնեին և ուղևորվում Աթենք։ Արիադնեն շատ է վշտանում այդ քայլից և ամուսնանում Դիոնիսոսի հետ։ Արիադնեի և հյուրասիրության աստծո ամուսնությունը տեղի է ունենում Կրետեի Իդա լեռան շրջակայքում։ Նրանք ունենում են չորս զավակ՝ Թոասը (հետագայում դառնում է Լեմնոսի արքա), Ստաֆիլոսը, Էնոպիոնը և Պեպերեֆոսը։ Արիադնեի հետ ամուսնանալուց և երեխաներ ունենալուց հետո Դիոնիսոսը դառնում է անմահ աստված։

## Ծանոթագրություններ

Կատեգորիա:Դիոնիսոսի մասին առասպելներ
Կատեգորիա:Եգեյան կղզիների առասպելներ
Կատեգորիա:Թեսևսի մասին առասպելներ
Կատեգորիա:Կրետեի առասպելներ
Կատեգորիա:Դիոնիսոս
Արթուր (գետ, Թասմանիա)

**Արթուր** (), գետ Թասմանիայի (Ավստրալիա) հյուսիսարևմտյան մասում։ Գետի ընդհանուր երկարությունը կազմում է 189 կմ։ Սաուտ-Էսք (252 կմ) և Դերվենտ (215 կմ) գետերից հետո Թասմանիայի երրորդ ամենաերկար գետն է։ Այն փոքր-ինչ երկար է Թասմանիայի չորրորդ՝ Գորդոն (186 կմ) և հինգերորդ՝ Հյուոն (169 կմ) գետերից։

Արթուր գետի՝ Հնդկական օվկիանոս թափվելու վայրի մոտ կա նույնանուն փոքր գյուղ, որի բնակչությունը, ըստ 2006 թվականի մարդահամարի արդյունքների, կազմել է 121 մարդ։ 1823-1837 թվականներին գյուղը և գետը կոչվել են Վան Դեմեն (այժմ՝ Թասմանիայի) նահանգի լեյտենանտ-նահանգապետ Ջորջ Արթուրի պատվին։

## Աշխարհագրական դիրք
Արթուր գետի ակունքը գտնվում է Թասմանիայի հյուսիս-արևմուտքում՝ Ուորաթա գյուղից 10 կմ հարավ-արևմուտք, B23 Waratah Road ավտոմոբիլային ճանապարհից քիչ հարավ։
250px|մինի|ձախից|Արթուր-Ռիվեր գետն ու կամուրջ գետի վրա
Արթուր գետն ակունքի մոտ հոսում է նաև դեպի հյուսիս, ապա թեքվում դեպի արևմուտք։ Գրեթե ամբողջ ընթացքում գետը հոսում է Թասմանիայի հյուսիսարևմտյան հատվածի անմարդաբնակ վայրերով։ Արթուր գետն ունի բազմաթիվ վտակներ, որոնցից են Ֆրանկլենդը (Frankland River), Ռեպիդը (Rapid River), Հելլիերը (Hellyer River) և այլն։ Գետի ավազանի տարածքը կազմում է 2492 կմ²։

Ըստ պաշտոնական ձևակերպման՝ գետի գետաբերանը գտնվում է Մեծ Ավստրալիական ծոցի գոտում, սակայն Թասմանիայի քարտեզների վրա այն սովորաբար չի հիշատակվում։ Արթուր Ռիվեր գյուղը, որի մոտ գետը թափվում է Հնդկական օվկիանոս, վարչականորեն պատկանում է Սիրքյուրար Հեդ տեղական կառավարման շրջանին։

Արթուր գետի գետաբերանի մոտ, որը գտնվում է Թասմանիայի հյուսիսարևմտյան ափին, տեղադրված է մի հուշարձան, որի վրա գրված է «The Edge of the World. North West Coast Tasmania» («Աշխարհի եզրագիծը, Թասմանիայի հյուսիսարևմտյան ափ»), ինչպես նաև Բրայան Ինդերի բանաստեղծությունը։

1982 թվականին Արթուր գետից հարավ ձևավորվել է Արթուր-Պայմեն արգելոցը, որը հարում է Հնդկական օվկիանոսի ափին։ Նրա հյուսիսային սահմանն անցնում է Արթուր գետի կողքով, հարավային սահմանը՝ Պայման գետի երկայնքով, արևելքում այն հասնում է մինչև Ֆրանկլենդ (Արթուրի վտակ) և Դոնալդսոն (Պայմենի վտակ) գետերը։

## Տես նաև
* Թասմանիա

## Ծանոթագրություններ

Կատեգորիա:Ավստրալիայի գետեր
Սինթիա Վայլ

**Սինթիա Վայլ** (, ), ամերիկացի երգահան։ Առավել հայտնի է իր ամուսին Բարի Մանի հետ հեղինակային համագործակցությամբ։

## Կարիերա
Հայտնի է որպես Բարի Մանի և Սինթիա Վայլի հեղինակային դուետի մասնակից։ Իր ամուսնու՝ Բարի Մանի հետ նա աշխատել է Դոն Կիրշների Aldon Music երաժշտական  հրատարակչությունում։

Սովորաբար Վայլը գրել է բանաստեղծություններ, իսկ իր ամուսին Բարի Մանը՝ երգեր։

1960֊ական թվականներին նրանք միասին գրել են այնպիսի հիթեր, ինչպիսիք են «On Broadway»֊ը, «Uptown»֊ը և «You’ve Lost That Lovin’ Feelin’»֊ը։

AllMusic երաժշտական կայքը գրում է.

Այնուհետև (60֊ականներից հետո), տասնամյակներ շարունակ Մանն ու Վայլը շարունակեցին  միասին երգեր գրել։ Նրանք գրել են Դոլլի Փարթոնի, Մամի Կասսի, Ջեյմս Ինգրեմի, Լինդի Ռոնստադի, Ահարոն Նեվիլլայի և շատ այլ հայտնի կատարողների համար։

1987 թվականին Մանն ու Վայլը ընդունվեցին երգահանների Փառքի սրահ և ստացան երկու Գրեմմի, որոնցից մեկը «Լավագույն երգ» անվանակարգում «Somewhere Out There» երգի համար։

## Ծանոթագրություններ

## Արտաքին հղումներ
* 
* Синтия Вайль на сайте AllMusic
* Синтия Вайль  на сайте Biography.com
* Барри Манн и Синтия Вайль на сайте AllMusic
* Синтия Вайль  на сайте Зала славы авторов песен
* Барри Манн и Синтия Вайль на сайте The History of Rock and Roll

Կատեգորիա:20-րդ դարի ամերիկացի կին գրողներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգահաններ
Կատեգորիա:Ամերիկացի կինոպրոդյուսերներ
Կատեգորիա:21-րդ դարի ամերիկացի կին գրողներ
Ճառընտիր (4709)

**Ճառընտիր** (4709), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4709 թվի տակ։ Ձեռագիրը գրվել է 14-րդ դարում Յովանէս Դէոսկորոս գրչի կողմից։ Ստացողը եղել է Էլմէլէքն։ Գրված է թղթի վրա, որը ունի 47.5X32 չափս։ Ձեռագիրը կազմված է 636 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝ 9բ, 153ա, 36ա, 415ա, 623բ և այլուր, հետագայի՝ 9բ, 42ա և այլուր (15-րդ դար), 612ա (1795թ.):
## Բովանդակություն
* Ճառք, խրատք (Ոսկեբերան, Յակոբ Դրճեցի, Եփրեմ, Եպիփան, Կիւրեզ Երուսաղէմացի, Եղիշէ, Սարգիս Շնորհալի, Յովհ. Մանդակունի, Եւսերիոս Աղէքսանֆրացի, անանունք),
* Ներբողանք (Եփրեմ, Եպիփան, Գրիգոր Սքանչէլագործ, Գրիգոր Նիսւսացի, Եղիշե, Աթանաս, Զենոն ),
* Պտմութիւնք Գիւտոյ գլխոյն Յովհաննու, հանդերձիցն Քրիստոսի,
* Վարդ. Այդեկցւոյ Վասն անքուն որդանցն,
* Թուղթ Պիդատոսի առ Տիբերիոս,
* Տեսիլ Սահակայ,
* Պողոս Տարոնեցւոյ Ընդդեմ ժողովոյն Քաղկեդոնի, 
* ՅԱւետարանց մեկնութեանց Սևերիանոսի, Ոսկեբերանի, Զաքարիայի կաթողիկոսի, 
* Վարք և վկայաբանութիւնք

## Ծանոթագրություններ

Կատեգորիա:Մատենադարանի ձեռագրեր
Էրիկ Պուլգար

**Էրիկ Անտոնիո Պուլգար Ֆարֆան** (, ), չիլիացի ֆուտբոլիստ, «Ֆիորենտինա» ակումբի և Չիլիի հավաքականի պաշտպան։

## Ակումբային կարիերա
Էրիկ Պուլգարը «Դեպորտես Անտոֆագաստա» ակումբի սան է։ 2011 թվականի նոյեմբերի 20-ին՝ «Դեպորտես Նավալ» ակումբի դեմ խաղի ժամանակ նա նշում է իր նորամուտը Չիլիի առաջնությունում։ 2013 թվականի մայիսի 11-ին՝ «Ունիոն Էսպանյոլ» ակումբի դեմ խաղում Էրիկը «Դեպորտես Անտոֆագաստա» ակումբի կազմում» խփել է իր առաջին գոլը։ 2014 թվականի ամռանը Էրիկը տեղափոխվել է «Ունիվերսիդադ Կատոլիկա» ակումբ։ Տրանսֆերի արժեքը կազմել է 400 հազար եվրո։ Հուլիսի 27-ին «Ունիոն Էսպանյոլ» ակումբի դեմ խաղում Էրիկը նշել է իր նորամուտը՝ նոր թիմի կազմում։ Օգոստոսի 25-ին՝ «Պալեստինա» ակումբի դեմ խաղում Էրիկը՝ «Ունիվերսիդադ Կատոլիկա» ակումբի կազմում, խփել է իր առաջին գոլը։

2015 թվականի ամռանը Էրիկը տեղափոխվել է իտալական «Բոլոնյա» ակումբ՝ կնքելով 4 տարվա պայմանագիր։ Օգոստոսի 22-ին՝ «Լացիո» ակումբի դեմ խաղի ժամանակ նա նշել է իր նորամուտը իտալական Սերիա Ա-ում՝ հանդիպման երկրորդ խաղակեսում փոխարինելով Մակրո Կրիմիին։ 2016 թվականի հոկտեմբերի 26-ին «Կիևո» ակումբի դեմ խաղում Էրիկը խփել է իր առաջին գոլը՝ «Բոլոնյա» ակումբի կազմում։

## Միջազգային կարիերա
2015 թվականի հունվարի 29-ին՝ ԱՄՆ-ի հավաքականի դեմ ընկերական խաղի ժամանակ Էրիկը կատարել է իր նորամուտը Չիլիի հավաքականի կազմում։ 2016 թվականի ամռանը Էրիկը դարձել է ԱՄՆ-ում կայացած Ամերիկայի գավաթի խաղարկության հաղթող։ Մրցաշարում նա մասնակցել է Կոլումբիայի հավաքականի դեմ խաղին։

## Ձեռքբերումներ
**Միջազգային**

 **[[Չիլիի ֆուտբոլի ազգային հավաքական|Չիլի]]**
*  Ամերիկայի գավաթ — 2016

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում

Կատեգորիա:Բոլոնիայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Չիլիացի ֆուտբոլիստներ
Կատեգորիա:Չիլիի հավաքականի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կերինյան եղջերու

**Կերինյան եղջերու** (), հին հունական դիցաբանությունից Արտեմիսի կախարդական, հմուտ եղնիկը ոսկե կոտոշներով և պղնձե ոտքերով, որը բնակվում էր Օյնոեյում։ Այն Արտեմիսին նվիրել էր Տայգետեն։ Այդ էակը Արտեմսիսի կողմից ուղարկված է եղել Արկադիա` դաշտերը ավերելու միջոցով մարդկանց պատժելու համար։

Ըստ Կալիմաքոսի` եղել է հինգ եղնիկ, հասակները` ցուլից բարձր, ոսկե կոտոշներով։ Չորսին բռնել է Արտեմիսը, լծելով իր մարտակառքում, սակայն մեկը Հերայի կամքով փախել է։

## Հերակլեսի 4-րդ սխրանքը

Էվրիսթևսի հանձնարարությամբ Հերակլեսն ուղևորվում է Կերինյան եղջերուին բռնելու, որին այնուհետև նա պետք է հասցներ Միկենե։ Դա մի զարմանահրաշ եղջերու էր՝ ոսկե եղջյուրներով, պղնձե ոտքերով, որին Արտեմիս աստվածուհին էր ուղարկել մարդկանց պատժելու համար։ Եղջերուն կարող էր առանց հոգնածություն զգալու սուրալ հովիտներում։

Մոտ մեկ տարի է տևում եղջերուի հետապնդումը, որը կտրել-անցել էր գետեր, լեռներ և հարթավայրեր։ Վերջապես Հերակլեսը կարողանում է եղջերուին հասնել ծայր հյուսիսում՝ Իստրոսի ակունքների մոտ։ Հերակլեսին քիչ էր մնացել, որ բռնի եղջերուին, սակայն եղջերուն հետ՝ դեպ հարավ է փախչում։ Հերակլեսը միայն Արկադիայում է կարողանում հասնել եղջերուին, բայց այս անգամ հերոսն իր նետերով վերավորում է եղջերուի ոտքը, որից հետո կարողանում է բռնել նրան։

Արտեմիսը զայրանում է Հերակլեսի վրա և հանդիմանեց նրան իր եղջերուին վիրավորելու համար։ Իսկ Հերակլեսն էլ պատասխանում է, որ ինքը երկնաբնակներից վեր չի դասում իրեն, իսկ եղջերուի որսը Էվրիսթևսի նախաձեռնությունն է, այլ ոչ թե իր։ Արտեմիսը ներում է հերոսին, և Հերակլեսը եղջերուին հասցնում է Միկենե։

## Ծանոթագրություններ

Կատեգորիա:Հերակլես
Կատեգորիա:Դիցաբանական էակներ
Կատեգորիա:Ապոլլոն
Ռաշիան Հեպբերն-Մերֆի

**Ռաշիան Մարկուս Ամարի Հեպբերն-Մերֆի** (, ), անգլիացի ֆուտբոլիստ, հարձակվող։ Հանդես է գալիս անգլիական «Աստոն Վիլա»-ի և Անգլիա Մ20 հավաքականի կազմում։

## Ակումբային կարիերա
Հեպբերն-Մերֆին անգլիական «Աստոն Վիլա»-ի ակադեմիայի սան է։ Թիմի կազմում իր դեբյուտը Մերֆին նշել է 2015 թվականի մարտի 14-ին՝ Պրեմիեր Լիգայի շրջանակներում կայացած «Սանդերլենդ»-ի դեմ խաղում, որն ավարտվել է 4-0 հաշվով։ Նա փոխարինել է Քրիստիան Բենտեկեին։ Այսպիսով նա դարձել է թիմի պատմության մեջ երկրորդ ամենաերիտասարդ ֆուտբոլիստը, որը նշել է իր դեբյուտը և առաջինը, որը նշել է իրն դեբյուտը Պրեմիեր Լիգայի շրջանակներում։

## Միջազգային կարիերա
Անգլիա Մ16 հավաքականի կազմում Ռաշիանը իր դեբյուտը նշել է 2013 թվականի նոյեմբերի 29-ին՝ Շոտլանդիայի հավաքականի դեմ խաղում։ Անգլիա Մ17 հավաքականի կազմում մասնակցել է Բրազիլիայի, ԱՄՆ-ի և Պորտուգալիայի հավաքականների դեմ խաղերին։

Ներկայումս անգլիացի ֆուտբոլիստը հանդես է գալիս Անգլիա Մ20 հավաքականի կազմում։

## Վիճակագրություն

## Ծանոթագրություններ

## Արտաքին հղումներ
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրանմիր Ռովերսի ֆուտբոլիստներ
Կատեգորիա:Քեմբրիջ Յունայթեդի ֆուտբոլիստներ
Հայսմավուրք (4707)

**Հայսմավուրք** (4707), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4707 թվի տակ։ Ձեռագիրը գրվել է 1679 թվականին Գրիգոր գրչի Տէր Մարտիրոս Շահդալտեցի գրչի կողմից՝ Վանում։ Ծաղկողը եղել է Գրիգորը և Տէր Մարտիրոս Շահդալտեցին (օգնականը)։ Ստացողը եղել է Ղարիպ Սուսրաթցին և Ամիբզատը։ Կազմողը եղել է Մարտիրոսոը (գրիչ)։ Գրված է թղթի վրա, որն ունի 39x25 չափս։ Ձեռագիրը կազմված է 315 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 5ա, 105ա, 187ա, 285բ, 314ա և այլուր, հետագայի՝ 315բ (1779 թ.), 2բ, 5ա և այլուր (18-րդ դար), 30բ, 314ա (1906 թ.):

## Ծանոթագրություններ

Կատեգորիա:Մատենադարանի ձեռագրեր